
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā minēts, ka: " Ja  de minimis atbalsts tiek piešķirts projekta īstenošanas laikā, par atbalsta piešķiršanas brīdi uzskata dienu, kad tiek parakstīti attiecīgie civiltiesiskā līguma vai vienošanās par projekta īstenošanu grozījumi. Piemērs: no datuma, kurā plānots piešķirt atbalstu, piemēram, 2024. gada 17. jūlijs, ņem vērā trīs kalendāro gadu laikā piešķirto atbalstu, šajā piemērā, līdz 2021. gada 18. jūlijam.". Lūdzam precizēt anotācijā ietverto piemēru, ņemot vērā, ka regulas Nr. 2023/2831 ietvaros trīs gadu laikposms ir jāvērtē kā slīdošs periods un attiecībā uz katru jaunu de minimis atbalsta piešķiršanu jāņem vērā de minimis atbalsta kopsumma, kas piešķirta iepriekšējos trīs gados, norādot, ka ar trīs gadu periodu saprotams laika periods no konkrēta datuma, kad piešķirts pēdējais atbalsts līdz konkrētam datumam, kas ir jaunā piešķiramā atbalsta datums, piemēram, ja jaunā atbalsta piešķiršanas datums ir 2024.gada 17.jūlijs, trīs gadu periods būs skaitāms līdz 2021.gada 17.jūlijam. 
Piedāvātā redakcija
-
	Gunita Galauska (FM)

	2.
	Noteikumu konsolidētā versija
38.5. šo noteikumu 44. punkta ietvaros plānotās izmaksas, kurām atbalsts nav kvalificējams kā komercdarbības atbalsts (piemēram, publiski pieejamu pievedceļu vai stāvlaukumu atjaunošana vai ierīkošana pie uzņēmējdarbības teritorijām);
	Priekšlikums
Lai nedublētu noteikumu 44.punktā noteikto, kā arī, lai novērstu nekorektu interpretācijas risku, ka publiskais finansējums varētu tikt piešķirt uzņēmuma interesēs nepieciešamās infrastruktūras izbūvei, aicinām svītrot vārdus iekavās: "piemēram, publiski pieejamu pievedceļu vai stāvlaukumu atjaunošana vai ierīkošana pie uzņēmējdarbības teritorijām".


 
Piedāvātā redakcija
-
	Gunita Galauska (FM)

	3.
	Noteikumu konsolidētā versija
63.2. de minimis atbalstu piešķir, ievērojot regulas  Nr. 2023/2831 1. panta 1. punktā minētos nozaru un darbības ierobežojumus. Ja komersants darbojas nozarēs, kas norādītas minētajā punktā, gan vienā, gan vairākās nozarēs vai citās darbības jomās, uz kurām attiecas šīs regulas darbības jomas, atbalstam, ko piešķir minētajām nozarēm vai darbības jomām, šo regulu piemēro ar nosacījumu, ka darbības vai izmaksas tiek nošķirtas, lai darbības nozarēs, kuras ir izslēgtas no šīs regulas darbības jomas, negūtu labumu no de minimis atbalsta, ko piešķir saskaņā ar šo regulu;
	Priekšlikums
Lai viennozīmīgi būtu skaidrs, ka Komisijas regulas Nr. 2023/2831 1.panta 2.punktā minētais nodalīšanas pienākums ir attiecināms uz darbībām neatbalstāmajās nozarēs, lūdzam noteikumu 34.1.apakšpunktu precizēt, piemēram, piedāvātajā redakcijā.
Vienlaikus aicinām izvērtēt, vai ir nepieciešams nozaru nošķiršanu attiecināt arī uz citām nozarēm, kas uzskaitītas, piemēram, noteikumu 11.2.apakšpunktā.
 



 
Piedāvātā redakcija
63.2. de minimis atbalstu piešķir, ievērojot regulas  Nr. 2023/2831 1. panta 1. punktā minētos nozaru un darbības ierobežojumus. Ja komersants vienlaikus darbojas vienā vai vairākās nozarēs vai veic citas darbības sfērās, kas neietilpst Komisijas regulas Nr. 2023/2831 darbības jomā, tas nodrošina šo nozaru darbību vai izmaksu nodalīšanu saskaņā ar Komisijas regulas Nr. ​2023/2831 1. panta 2. punktu, lai darbības nozarēs, kuras ir izslēgtas no šīs regulas darbības jomas, negūtu labumu no de minimis atbalsta, ko piešķir saskaņā ar šo regulu;
 
	Ilze Kreicberga (FM)

	4.
	Noteikumu konsolidētā versija
63.3. pirms plānotā de minimis atbalsta piešķiršanas pārbauda, vai projekta iesniedzējam (arī sadarbības partnerim) minētais atbalsts trīs gadu periodā līdz šo noteikumu 56. vai 65. punktā minētā atbalsta piešķiršanas brīdim nepalielina saņemtā de minimis atbalsta kopējo apmēru līdz līmenim, kas pārsniedz regulas Nr. 2023/2831 3. panta 2. punktā noteikto maksimālo de minimis atbalsta apmēru. Izvērtējot finanšu atbalsta apmēru, jāvērtē saņemtais de minimis atbalsts viena vienota uzņēmuma līmenī. Viens vienots uzņēmums ir tāds uzņēmums, kas atbilst regulas Nr. 2023/2831  2. panta 2. punktā minētajiem kritērijiem;
	Priekšlikums
Lai novērstu nekorektu interpretācijas risku par pārbaudāmā de minimis apmēra kopsummu, lūdzam precizēt noteikumu 63.3.apakšpunktu, izsakot to piedāvātajā redakcijā.

 
Piedāvātā redakcija
63.3. pirms de minimis atbalsta piešķiršanas pārbauda, vai projekta iesniedzējam (arī sadarbības partnerim) trīs gadu periodā līdz šo noteikumu 56. vai 65. punktā minētā atbalsta piešķiršanas brīdim kopā ar plānoto atbalstu nepārsniedz regulas Nr. 2023/2831 3. panta 2. punktā noteikto maksimālo de minimis atbalsta apmēru. Izvērtējot finanšu atbalsta apmēru, jāvērtē saņemtais de minimis atbalsts viena vienota uzņēmuma līmenī. Viens vienots uzņēmums ir tāds uzņēmums, kas atbilst regulas Nr. 2023/2831 2. panta 2. punktā minētajiem kritērijiem;
	Gunita Galauska (FM)

	5.
	Noteikumu konsolidētā versija
67. Ja projekta iesniedzējs un sadarbības partneris ir saņēmis vai plāno saņemt citu komercdarbības atbalstu un de minimis atbalstu saskaņā ar šo noteikumu 66. punktu, tas iesniedz sadarbības iestādē informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta sniedzēju, atbalsta pasākumu un plānoto vai piešķirto atbalsta summu un intensitāti. Lēmumu par projekta iesnieguma apstiprināšanu pieņem vai atzinumu par lēmumā noteikto nosacījumu izpildi izdod tikai pēc tam, kad visas iesaistītās institūcijas ir pieņēmušas lēmumu par atbalsta piešķiršanu.
	Priekšlikums
Lai nodrošinātu noteikumu 66.punkta korektu piemērošanu, lūdzam precizēt noteikumu 67.punktu, papildinot aiz vārdiem "iesniedz sadarbības iestādē informāciju par plānoto un piešķirto atbalstu" ar vārdiem "tai skaitā".
 
Piedāvātā redakcija
-
	Gunita Galauska (FM)

	6.
	Noteikumu konsolidētā versija
70. Ja tiek pārkāptas komercdarbības atbalsta normas, kas izriet no regulas Nr. 2023/2831 prasībām, finansējuma saņēmējam un sadarbības partnerim ir pienākums atmaksāt sadarbības iestādei visu projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Priekšlikums
Ievērojot to, ka noteikumu ietvaros atbalstu plānots sniegt saskaņā ar Komisijas regulu Nr.2023/2831, tad, lai nodrošinātu Eiropas Savienības tiesu judikatūrai atbilstošu pienākumu atgūt nelikumīgo komercdarbības atbalstu, lūdzam noteikumu 70.punktu izteikt, piemēram, šādā redakcijā: “Ja tiek pārkāpti Komisijas regulas Nr. 2023/2831 nosacījumi, finansējuma saņēmējam un sadarbības partnerim ir pienākums atmaksāt sadarbības iestādei projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem”.
Piedāvātā redakcija
-
	Gunita Galauska (FM)



